text: [{"text_idx": "#000005", "text": "China markanx COVID-19 usur jan juk\u2019amp sartayan\u0303atakix jaqinakaw jayarstayatapxa\u0308na uka amtax askinaw phuqhasiwayi, ukhamipansti\u0308 achuqa phaxsinx wasitampiw qullqicha\u0308wir ch\u2019amanchan\u0303atak sarantxapxi. Kunjamti\u0308 warwijunaka ukhamaraki yaqha qullan\u0303 ya\u0308nakax wali thaqhata\u0308k ukarjamax china phawrikanakax mayiwinak utjki\u0308 ukar phuqhan\u0303atakiw mayjt\u2019ayasaw wasitamp irnaqan\u0303 qallantawayi. Usun utjatapatxa, productos me\u0301dicos ukanakax wali thaqhatawa ukakipkarakiw qullqis jilxatani, ukampirus China markax \u00abwarwijunak phawrikirirakiwa\u00bb."}, {"text_idx": "#000006", "text": "Warwijunakax nayrax juk\u2019a chaniniki\u0308riwa ukatx waljaw utji\u0308ri, COVID-19 usun uraqpachar puritapatx q\u2019alaw pisthapiwayi. Jani\u0308r COVID-19 usux juk\u2019amp sartki\u0308 ukhax warwij luran\u0303 ma\u0308 makinax 100 000 ukat 200 000 yuanes (14 150 ukat 28 300 do\u0301lares) ukhakinw chanipaxa. Jichhax uka makinan chanipax uka nayri\u0308r chanitx kimasa kuti chaniruw puriwayi. Ukampirus uka makinax ma\u0308 urunx 100 000 ukat 160 000 ukha warwiju luri, ukax san\u0303 muniwa ma\u0308 urunx 100 000 yuanes (14 150 do\u0301lares) ukha qullqi utjayi."}, {"text_idx": "#000007", "text": "WeChat uksana, akham sutimp sutincht\u2019ata Warwiju luran\u0303a /qullqi imprimiri: Urut arumaruw qamiri\u0308ptta, Zhou, jupax nayrax cigarros electro\u0301nicos lurir imprisaryuwa, alja\u0308winx kunjams qullqix utji ukxat qhanancht\u2019i:"}, {"text_idx": "#000008", "text": "\u7528\u5370\u949e\u673a\u6765\u5f62\u5bb9,\u771f\u7684\u6beb\u4e0d\u5938\u5f20\u3002\u5230\u76ee\u524d\u4e3a\u6b62,\u54ea\u6015\u7194\u55b7\u5e03\u4ef7\u683c\u6da8\u6210\u8fd9\u6837,\u666e\u901a\u7684\u53e3\u7f69\u7684\u6210\u672c\u4e0d\u8d85\u8fc76\u6bdb\u94b1,\u6b63\u5e38\u65f6\u5019\u5c313\u30014\u6bdb,\u6700\u9ad8\u5cf0\u7684\u65f6\u50195\u30016\u6bdb\u3002\u57fa\u672c\u4e0a,\u73b0\u8d27\u6279\u53d1\u4ef7\u662f\u4e24\u5757\u94b1\u4ee5\u4e0a..."}, {"text_idx": "#000009", "text": "Janiw jiljatakiti alja\u0308wix niya qullqi imprisura ukhamakaspas ukham sutichan\u0303axa. Uka warwiju luran\u0303 ya\u0308nakax jilxatawayiwa, ma\u0308 warwijun chanipax 60 centavos (10 centavos de do\u0301lar estadounidense) ukhaw chanipaxa. Ukampirusa 30-40 centavos ukharuw aljasiri\u0308nxa. Jichhax waljat aljan\u0303 sipanx pa\u0308 yuanes qullqiruw puri..."}, {"text_idx": "#000010", "text": "Yaqha yatiya\u0308wix Weibo ukan un\u0303t\u2019ayasi, achuqa phaxsinx mayni Zhejiang markankir imprisaryuw waranqa waranqa yuanes (niya 14 waranqa waranqa do\u0301lares) ukha qullqini\u0308n\u0303 amtatayna."}, {"text_idx": "#000011", "text": "Estados Unidos ukhamaraki Europa markanakanx productos me\u0301dicos luran\u0303atakix may may kamachinakani\u0308pxiwa, ukampi\u0308nsa, phawrikirinakax askiti janicha uka yant\u2019apxan\u0303apawa ukatx credenciales ukanaksa mayisipxan\u0303apawa ukhamat permisos ukat licencias de exportacio\u0301n mayin\u0303ataki. Inversionista Martin Cun, imprisanak jach\u2019anachyan\u0303atakix credenciales de calidad exportacio\u0301n de Estados Unidos ukat Europa markanakat katuqan\u0303aw sasin un\u0303akipt\u2019i:"}, {"text_idx": "#000012", "text": "\u73b0\u5728\u751f\u4ea7\u53e3\u7f69\u5c31\u662f\u5370\u949e,\u5f53\u7136\u524d\u63d0\u662f\u62ff\u5230\u6b27\u7f8e\u8ba4\u8bc1\u53ef\u4ee5\u51fa\u53e3\u3002\u73b0\u5728\u5355\u5355\u4e00\u4e2a\u6cd5\u56fd\u5c31\u5411\u4e2d\u56fd\u4e0b\u4e8620\u4ebf\u53ea\u53e3\u7f69\u7684\u8ba2\u5355,\u6cd5\u56fd6700\u4e07\u4eba,\u800c\u7f8e\u56fd\u548c\u6b27\u6d32\u52a0\u8d77\u6765\u8d85\u8fc710\u4ebf\u4eba\u3002\u7f8e\u6b27\u4e4b\u540e\u8fd8\u6709\u5357\u7f8e,\u5357\u4e9a,\u4e1c\u5357\u4e9a,\u975e\u6d32......"}, {"text_idx": "#000013", "text": "Warwijunak luran\u0303ax qullqi imprimin\u0303a\u0308kaspasa ukhamawa, ukampirus anqa\u0308x markanakar aljan\u0303atak apayan\u0303atakix Europa ukat Estados Unidos markanakat certificacio\u0301nes ukanak mayin\u0303amawa. Francia, 67 waranq waranqa markachiriniwa uksatsti China markaruw 2000 waranq waranqa warwiju mayitayna. Estados Unidos ukat Europa markan markachirinakapaxa waranqats waranq jilanakawa..."}, {"text_idx": "#000014", "text": "Qullqi jiltayirjamax sapakutis juk\u2019ampiw jach\u2019apti, Peki\u0301n markax yaqha poli\u0301tica de \u00abdiplomacia de las mascarillas\u00bb ukham qillqayasi ukhamat yaqha markanakax recursos me\u0301dicos munapki ukanakar aljan\u0303ataki.\nUkampinsa, aka phawrikax janiw kunjamti\u0308 amtki ukar phuqhan\u0303 atkaspati, walja markanakanx productos me\u0301dicos chinos ukanakax janiw askikiti sasinw arst\u2019awayapxi. Jichhakamaxa, qullqit pisinkir markanakax 60 waranq waranqa warwijuw kut\u2019ayata\u0308xi ukatx Espan\u0303a markax 58 000 pruebas ra\u0301pidas de COVID-19 kut\u2019ayawayxi taqi ukanakax achuqa phaxsin China markan luratanakawa.\nMayni Chen sutin aljan\u0303 apayirix ma\u0308 jiskt\u2019a\u0308winarst\u2019i China markan 60 % ukhaw warwiju luririnakax janiw uka luran\u0303 utanakan lurapkiti. Ukampirus yaqha phawrikanakax licencias de exo\u0301rtacio\u0301n ukanipxiwa ukampirus warwijunak yaqha pawrikanakat alapxi ukhamat aljan\u0303ataki.\nTwitter uksanxa, @gan_run apnaqiriw warwijunak luran\u0303at ma\u0308 waraqat (video) un\u0303t\u2019ayi:"}, {"text_idx": "#000015", "text": "\u56fd\u5185\u6240\u8c13\u7684\u5370\u949e\u673a,\u5de5\u4eba\u624b\u968f\u4fbf\u53ef\u4ee5\u6478\u53e3\u7f69,\u6ca1\u6709\u65e0\u5c18\u8f66\u95f4,\u8fd9\u5c31\u662f\u5356\u7ed9\u6211\u4eec\u7684\u9ad8\u4ef7\u53e3\u7f69? /LWFntqldUo"}, {"text_idx": "#000016", "text": "Akaw China markan qullqi impresora sutin un\u0303t\u2019ataxa. Irnaqirinakax warwijunak llamkt\u2019apxi ukatx luran\u0303 utanakax janiw askikiti uka manqhanx ina wulwukaspas ukhamaw chhukhuski. Aka warwijunakt jila chanir aljapkistu?"}, {"text_idx": "#000017", "text": "Ukampirus walja markanakanw aka productos me\u0301dicos ukampix jan kusisitapka\u0308nti, uka chinunakax fa\u0301bricas uksatx janiw sum aljapkitut sasinw yaqhanakax arst\u2019asipxi:"}, {"text_idx": "#000018", "text": "\u51fa\u53e3\u4e00\u4e2a\u6708,\u624d102\u4ebf\u5143,\u770b\u6765\u5f88\u591a\u662f\u6350\u8d60\u51fa\u53bb\u7684"}, {"text_idx": "#000019", "text": "Taqpach anqa\u0308xar aljat chanix 10 200 waranq waranqa (millones) yuanes (1500 waranq waranqa do\u0301lares) ukha qullqikiwa, niy taqpach aljatax waxt\u2019akaspas ukhamawa."}, {"text_idx": "#000021", "text": "Ya\u0308nakx aljan\u0303asawa, \u00a1Estados Unidos markatakix chanipx irxatayapxatawa!"}, {"text_idx": "#000022", "text": "China markan aduana uksatx yatiyiwa 1 uru achuqa phaxsit 4 uru qasawi phaxsikamaxa, markat 3860 waranq waranqa (millones) warwiju, 37,5 waranq waranqa trajes protectores, 2,4 waranq waranqa termo\u0301metros infrarrojos, 16 000 ventiladores, 2,84 waranq waranqa pruebas COVID-19 usutaki ukatxa 8,41 waranq waranqa gafas protectoras ukanakaw anqa\u0308x markanakarux aljan\u0303ataki apayata."}, {"text_idx": "#000023", "text": "This story is part of Global Voices\u2019 special coverage of COVID-19 and offers a view on the pandemic from the perspective of our global community of contributors. Taqpach qillqatanaka"}, {"text_idx": "#000025", "text": "Mayni chino yatiyaw yatiyiriw akax q\u2019uma umaw sasin jawirat uma umantatayna ukatx walpunw k\u2019umipxi"}, {"text_idx": "#000027", "text": "China markanx Poke\u0301mon Go anatan\u0303ax janiw jasakiti, ukhampachax kunkamachasas anatapxiwa"}, {"text_idx": "#000028", "text": "Qullqix janiw quqanakan utjkiti, jan ukasti nepali\u0301es quqan tununakapan utji"}, {"text_idx": "#000036", "text": "Please support our important work:"}]